שושנה אדומה כדם
לונדון ,אנגליה 1490 למניינם
קולו חוצב הלהבות של הנרי טיודור נישא ע"פ הכיכר עמוסת האדם "אני מבטיח" הוא הכריז "שנות שלום שקט שגשוג ושלווה לכל האומה האנגלית אני מבטיח לכם ממלכה משגשגת מצליחה ממלכה שכל עמי תבל יאמרו לעצמם לואי והייתי אנגלי"
הנאום נגמר והנרי סימן לאדם נמוך קומה בעל שיער מאפיר לגשת אליו היה זה ד"ר אנטוניו פרינדדס רופאו האישי של הנרי טיודור-המלך החדש "מה דעתך על הנאום שנשאתי, אהובי?" שאל המלך "דעתי היא שהוא היה נפלא" השיב אנטוניו "האנגלים לא ישכחו את נאומך לזמן רב" "יפה" השיב המלך "ובכן" הוא אמר "חכה לי במשרד הכחול עלי לשוחח עמך קמעא"
כעבור כמה דקות נכנס המלך למשרד הכחול אנטוניו ישב במקומו והמתין לו בכליון עיניים המלך ניגש אל עבר הדלת בודק היטב שאיש לא נמצא מאחוריה והגיף את החלון הכבד "יפה"| אמר המלך "כעת ניתן לשוחח בשקט אתה יודע על מה אני רוצה לדבר איתך אהובי" "אני יודע" השיב אנטוניו "ו..." חקר המלך "לצערי התשובה שלילית" השיב אנטוניו
המלך קם ממקומו בפנים סמוקות מזעם "אנטוניו" הוא לחש "כן הוד מעלתו" השיב אנטוניו "היזהר" התרה הנרי "לא אסבול את עקשנותך לזמן רב" "אני מבין לחלוטין את הוד מעלתו" השיב אנטוניו "אבל לצערי אין בידי לעשות מאום" הנרי קם ממקומו והחל להתהלך על פני החדר רחב הידיים "אינני מבין" הוא לחש "אתה ידוע כאדם חכם אנטוניו לאן הסתתרה בינתך?"
"במקום ציווי הק-ל" השיב הרופא בשקט "התבונה לא תופסת מקום" "אינני מבין" תהה הנרי "לאלו-קיכם כ"כ אכפת שתאמרו כמה מילים? מה כבר ביקשתי? רק שתסכים מן השפה ולחוץ להכיר במשיחנו האם זה כ"כ גרוע?" "זה גרוע בהחלט" השיב אנטוניו 
"אדרבא" חיוך עלה על פניו של הנרי "הסבר לי מדוע" "כל אמונה בכוח אחר מלבדי הק-ל" השיב אנטוניו בשקט "סותרת לחלוטין את האמונה בדבר אלו-קותו של הק-ל האחד שכן אם אלו-קים הוא אכן כפי שאנו מאמינים "בעל הכוחות כולם" לא שייך שיהיה עוד ישות חוץ ממנו כל אמונה ביצור בעל גוף שהינו בעל כוחות אלו-קיים סותרת לחלוטין את האמונה בק-ל אחד"
"אני מבין" אמר הנרי "אם כן לא אצליח לשכנע אותך יקירי" "בהחלט הוד מעלתו" השיב אנטוניו "נו" נאנח הנרי "אם כן שיהיה לך יום טוב אהובי כל טוב" אנטוניו נד בראשו ויצא מהחדר
אותו זמן
ג'ון בייקר ישב כשעל פניו חיוך ערמומי "תה?" הוא שאל את אורחו ויליאם פישר "אשמח מאוד" השיב ויליאם הכוס תה הובאה וג'ון בייקר פתח בדברים "ובכן?" הוא שאל "מה קורה עם ידידנו אנטוניו פרינדדס" "מצוין" השיב ויליאם "תמצית זרעי הפרג מוכנה והרוקח התחייב להחדיר אותה בתרופה שתוגש למלך מחר" "מעולה" השיב ג'ון "תאמין לי שרק המחשבה על כך עושה לי טוב"
"בהחלט" השיב ויליאם "האיש הזה צבר מידי כוח והשפעה הגיע הזמן להתפטר ממנו" "בהחלט" השיב ג'ון "בהחלט חטפת את המילים מפי ויליאם" "ובכן" אמר ויליאם "אז אתה תביא לרוקח מחר את תמצית זרעי הפרג" "בהחלט" השיב ג'ון "סמוך עלי ויליאם"
יום למחרת סמטה אפלה בלונדון
"זה השקיק" אמר ג'ון בייקר לרוקח "תחדיר אותו לתרופה ותדווח למלך שהרופא הורה לך להוסיף תרכיב חדש המלך יתעניין בזהותו של התרכיב וברגע שתתברר לו האמת הוא ישתולל מכעס" "בהחלט" השיב הרוקח "אמלא את ההוראות במלואם כל טוב ידידי"
יום למחרת ארמון המלוכה
"הנה" אמר הרוקח סטנלי סמית' "התרופה היומית מוכנה להוד מעלתו" "תודה לך סטנלי" השיב המלך "אבל אני" אמר סטנלי בטון אדיש לכאורה "לא הייתי ממהר לקחת אותה" עיניו של המלך נפערו למלוא גודלם "מדוע?" הוא שאל
"אמור לי הוד מעלתו" השיב סטנלי "האם הוד מעלתו סומך בכל לב ונפש על רופא החצר?" "בהחלט" השיב הנרי "מדוע?" "מדוע?" השיב סטנלי "אולי משום שאתמול הרופא הגיע אלי בשעת חצות נסער כולו והורה לי להוסיף תרכיב חדש לתרופות שנוטל הוד מעלתו חוששני שכוונת הרופא לא הייתה כה תמימה"
"כלומר" תהה הנרי "אתה חושש שהוא הורה לך להחדיר רעל בתרופה" "כך חוששני" פכר סטנלי את ידיו "מייד נבדוק זאת" אמר המלך הוא צלצל בפעמון ועד מהרה הופיע משרת לבוש הדר "קרא לי לג'פרי" הורה הנרי
ג'פרי הגיע כעבור כמה דקות "כן הוד מעלתו" הוא שאל "קראת לי?" "בהחלט" נאנח הנרי "אמור לי מה מכילה התרופה הזאת" ג'פרי רחרח את התרופה והבעתו השתנתה באחת "האלו-קים ריחם על הוד מעלתו" הוא קרא ברגשה "התרופה הזאת מכילה אופיום" "כך" פניו של המלך האדימו "קראו לי לשר המשטרה אני רוצה להיות נוכח במעמד מעצרו של הרופא הנוכל"
כעבור כמה דקות
דפיקות אימתניות נשמעו על דלת חדרו של ד"ר אנטוניו פרנידדס "פרוץ את הדלת" הורה הנרי לשר המשטרה בחוסר סבלנות החבורה פרצה את הדלת ולפתע נגלה לפניה מחזה מרהיב ד"ר אנטוניו פרינדדס עמד שם עטור בטלית ותפילין
לרגע נעתקו המילים מפיו של שר המשטרה אנטוניו ניצל את הדממה להשחיל כמה מילים "הוד מעלתך" הוא שאל "מה פשר ההתפרצות הזו?" "ומה פשר הקוביות אשר שמת על ראשך?" הרעים שר המשטרה בקולו "גם יהודי וגם בוגד, אהה?" אנטוניו החוויר מבין שכלתה אליו הרעה
"מידע הגיע אלי" אמר המלך בקול רשמי "שלפיו הורת לרוקח להחדיר אופיום לתרופה אתה כופר בכך הלוא כן?" "כופר מכל וכל הוד מעלתך" השיב אנטוניו "ובכן" אמר המלך בקול נוקשה "צר לי אבל אתה תיכלא בבית הכלא עד לבירור העובדות" "אני מבין" הנהן אנטוניו
"רגע אדוני המלך" נשמע קול משמאלם סטנלי סמית' רץ נסער כולו "אל תקחו אותו" הוא אמר בקול בוכים "אני מודה שג'ון בייקר שלח לי את האופיום כדי שאמהל אותו בתרופה של הוד מעלתו לרופא אין קשר לזה" "הגעת מאוחר מידי אישי הטוב" הגיב המלך בקול נמוך "האיש הזה יוצא להורג באשמת יהדות"
"ובכן אישי הטוב" אמר המלך "אני מצטער מאוד אבל אתה תופנה לכלא עד שתרצה את גזר דינך" שתי שוטרים אזקו את ידיו של אנטוניו והשליכו אותו לתוך מרכבת העצירים
כעבור כמה ימים
"ובכן" פתח השופט אדוארד צ'וסר "אני מתכבד בזאת לפתוח במשפטו של רופא המלך אנטוניו פרינדדס שר המשטרה אתה מתבקש לתת עדות" שר המשטרה קם ממקומו והעביר את מבטו על פני האולם "ובכן" הוא פותח "ביום ב' ה18 לאוקטובר הגיע מידע להוד מעלתו כי הרופא הורה לרוקח להכניס אופיום לתרופה המידע התברר עד מהרה כמוטעה אבל בעקבותיו פרצנו לחדרו של הרופא וזכינו לחזות במחזה המרנין של רופאו האישי של המלך עטור בקוביות יהודיות"
"אני מבין" אמר השופט "האם יש לנאשם דרך להגן על עצמו?" "אין לי דרך כזו" השיב אנטוניו בשלווה "ובכן" אמר השופט "פסק הדין יוצא לפועל מיד אם יש לנאשם דבר מה לומר לנו-זה הזמן לומר זאת"
"ובכן" פתח אנטוניו "אני עומד לפניכם מואשם בעבירה שעונשה מוות-יהדות אני מקבל על עצמי את גזר הדין למעשה אני סוף כל סוף זכיתי לשלווה סוף כל סוף אני יכול לעמוד בפניכם ולהצהיר בפה מלא אני דוד בן אברהם יהודי!
רבותי" הכריז אנטוניו "אני מקבל על עצמי את פסק הדין לא בגלל שאני חושב שיש לכם סמכות לפסוק גזר דין מוות על משרתו הנאמן של הק-ל אלא אני מקבל על עצמי את גזר הדין גזר הדין הזה מגיע לי בצדק וביושר משום כל השנים שבהם חייתי בשקר כל השנים שבהם העמדתי פני נוצרי כל השנים שבהם למען כבוד ושררה העמדתי פנים כבוגד באלו-קי
בשביל כל השנים הללו שחייתי בשקר ובזהות כפולה שהעמדתי פנים כבוגד באלו-קי למען ממון ושררה אכן מגיע לי גזר דין מוות
חשבתי לעצמי" המשיך אנטוניו "שניתן לשלב בין השניים כלפי חוץ לחיות כנוצרי וכלפי פנים לחיות כיהודי גאה הבורא הוכיח לי שטעיתי אש ומים להבה וקרח לא יכולים לדור בצוותא
אני מודה לכם שופטים נכבדים" סיים אנטוניו את דבריו "אני מודה לכם שדחקתם בי להקשיב לקולה של נשמתי ולהכריז קבל עם ועדה אני דוד בן אברהם-יהודי"
"פסק הדין יוצא לפועל מיד" הכריז השופט "רק רגע" התרומם המלך הנרי טיודור ממקומו פניו סמוקות "כן הוד מעלתו" שאל השופט "תנו לי רגע לדבר עם הנאשם ביחידות" ביקש המלך "בבקשה הוד מעלתו" השיב השופט
"דוד" געה המלך בבכי ברגע שנותרו שניהם לבדם "דוד, צר לי כל כך" "אני בסה"כ ממלא את חובתי לאלו-קי" השיב אנטוניו "אין לך על מה להצטער" "הכעס נטל ממני את שיקול דעתי" מירר המלך בבכי "האם תוכל דוד לסלוח לי אי פעם?" "בסה"כ גרמת לי למלא את חובתי לאלו-קי" השיב אנטוניו "אין לך על מה להצטער ואין לי על מה לסלוח"
"אלו-קיך גאה בך" השיב המלך "אשרי הדת שמגדלת בנים כאלה" "בסה"כ מילאתי את חובתי" התנגד אנטוניו "אני יודע" חיוך דומע התנוסס על פניו של המלך "אני יודע לך דוד לך לדרכך האחרונה ויהי אלו-קים עמך"
ביום שישי ז' בחשוון ה'רנ"א נפח דוד בן אברהם את נשמתו ,     נשמתו אומנם עברה לעולם האמת אבל מורשתו נותרה חקוקה בסלע לנצח













חבוקה ודבוקה בך
יבנה 136 למניינם
"עד מתי אבא?" שאל חנניה את אביו "עד מתי מה בני?" שאל אביו "עד מתי נאלץ להעביר את חיינו בפחד מוות מפני המלך האכזר הלזה אדריינוס?" שאל חנניה "אינני יודע בני" השיב האב "אבל היה בטוח התקופה הזאת תיגמר מתי שהוא ועם ישראל ישרוד לנצח"
"אינני יודע אבי" השיב חנניה "כבר שמעתי שחכמים אמרו שלו היה הדבר בידם הם היו מתקנים שלא נישא אישה ולא נוליד בנים כדי שיכלה זרעו של אברהם אבינו מאיליו" "אכן כן בני" נאנח האב "אכן כן" שתיקה עמוקה השתררה בחדר
כעבור יומיים
המלך אדריינוס ישב על כיסא מלכותו ובחן את העומד לפניו במבט חודר "אז מה ינאי" הוא שאל "הכל מוכן לקראת חגיגת ההכתרה?" "הכל מוכן הוד מעלתו" השיב ינאי בהכנעה "הכל מוכן לקראת חגיגת ההכתרה שתערך בעוד שבועיים              בעיר יבנה"
"מצוין" השיב אדריינוס "דאג לאירוע שלא ישכח מליבות התושבים שם זמן רב" "אכן כן" השיב ינאי "אדאג לכל" "יפה" השיב אדריינוס "אדריינוס הגדול ישלוט לנצח היהודים העלובים עוד ייעלמו ממפת ההיסטוריה"
כעבור יומיים
דפיקות נשמעו על דלת ביתו של חנניה בשעת חצות "מי שם?" שאל אליעזר בחשש "משרתו האישי של המלך אדריינוס" השיב קול מעברו השני של הדלת "היהודי הבוגד ההוא?" קימט אליעזר את מצחו "מה רצונך ממני?" "דבר סתר לי אליך" השיב ינאי "האם אוכל להיכנס" 
 אליעזר נאנח והסיט את הבריח פותח את הדלת לרווחה "כן ינאי" הוא אמר "מה רצונך ממני" "אתה זוכר את הימים היפים" נאנח ינאי "שבהם ישבנו לפני רבי טרפון בלוד" "אכן כן" השיב אליעזר "מה נזכרת בזה עכשיו? "נזכרתי בזה" השיב ינאי "משום שיש לנו הזדמנות להחזיר את הימים היפים הללו" "דבר ברורות" דרש אליעזר
"הנה" הגיב ינאי "אני מדבר האם אתה רוצה להרעיל את המלך אדריינוס?" עיניו של אליעזר נפקחו לרווחה "כמובן מאיליו שאני רוצה בכך" הוא אמר "אבל כיצד?" "הקשב היטיב" הגיב ינאי |"בקרוב המלך אדריינוס השוהה  באזורנו בימים אלו מתכוון לקיים מסיבה גדולה כאן בעיר יבנה זו ההזדמנות שלך" "כלומר?" הקשה אליעזר
"הסכת ושמע" השיב ינאי "אוכל לסדר לך משרה כאחד מהטבחים הדואגים להכנת האירוע ואז תוכל להחדיר רעל באוכל בקלות רבה, אבל ידוע לך אליעזר שאני לא עובד בחינם" "כמה?" שאל אליעזר "200 סלעים" השיב ינאי "לא פחות" "אני מוכן לשלם גם הרבה יותר מכך כדי לסלק את המנוול ההוא" השיב אליעזר ברגשה "רק חכה כאן כמה רגעים" אליעזר יצא ונכנס כעבור כמה דקות וידיו אוחזות בשקיק בד "זה התשלום" אמר אליעזר "ואתה תדאג לסדר לי עבודה בתור אחד מהטבחים לסעודה המלכותית" "בהחלט" הגיב ינאי
כעבור יומיים
אליעזר עבד באטליז המלכותי ידיו היו פצועות וחבולות אבל ליבו היה מלא באושר בקרוב הוא יחדיר את הרעל לתוך מנתו של המלך והעם היהודי כולו יתפטר מהסיוט ששמו אדריינוס
אליעזר חיכה לרגע שאיש לא שם לב למעשיו ובזהירות החדיר את הרעל לתוך מנתו של המלך הוא היה בטוח בעוד כמה שעות יטעם המלך אדריינוס מן המנה ומייד אח"כ יגמר הסיוט ששמו אדריינוס
כעבור יומיים
הסעודה הגדולה התקיימה בנינוחות המלך כבר עמד להכניס את הבשר החם לתוך פיו כשינאי פרץ לאולם הסעודה נסער כולו "הוד מעלתך" הוא אמר "אל תעז לאכול מהבשר הזה" "ומדוע לא אהובי?" שאל המלך "משום" השיב ינאי "שהבשר הזה מורעל"
"מורעל?" קימט המלך את מצחו "הבה נבדוק, רקסי" הוא קרא לכלבו הנאמן "טעם מן המנה הזאת" הכלב טעם מן הבשר וכעבור כמה דקות החל הכלב להתפתל בייסורים עד שנפח את נשמתו
"ככה?" פניו של אדריינוס האדימו "ככה בהחלט הוד מעלתך" השיב ינאי "וידוע לי גם כן מי אחראי לכך" "מי?" שאל המלך "אליעזר" השיב ינאי "היהודי מהמטבחים"
אליעזר ישב בביתו כשדפיקות אימתניות נשמעו על דלת הבית "מי שם?" שאל אליעזר "שליחיו של המלך אדריינוס" השיבו לו הדופקים "פתח יהודי ומייד" אליעזר פתח את הדלת "כן אנשים טובים" הוא שאל "בשם אדוננו המלך אדריינוס" השיבו "עליך להתלוות אלינו" 
אליעזר עלה על המרכבה המרכבה פתחה בדהירה מהירה ועד מהרה נראה ארמונו של הקיסר אדריינוס שתי שוביו אחזו בו והדריכו אותו דרך מסדרונות רחבי ידיים היישר למקום כסא מלכותו של המלך אדריינוס
"ובכן יהודי" פתח אדריינוס בקול כבד "אתה הרעלת את מזוני הלוא כן?" אליעזר החוויר חש שהאדמה רועדת תחתיו "לחלוטין לא הוד מעלתך" הוא השיב בקול נמוך "ככה" המהם המלך "ומה תאמר אם אומר לך שיש לי עד מהימן ונאמן שמעיד שעשית זאת" "הבה נשמע את העד" הגיב אליעזר
המלך סימן בידיו ואל החדר נכנס ינאי לבוש בגלימה מהודרת "יקירי" פנה אליו המלך "האם תוכל להעיד על מעשיו הנפשעים של היהודי אליעזר?" "אוכל בהחלט הוד מעלתך" השיב ינאי ובקול בוטח הוא פתח "אני מעיד בזאת" הוא אמר "שאליעזר הודה באוזני שהוא הכניס רעל למנתו של המלך" האדמה נשמטה מתחת רגליו של אליעזר והוא נפל ארצה מתעלף
לאחר מאמצים מרובים שבה אליו רוחו "התעוררת, יהודי?" שאל המלך אליעזר הניד בראשו לחיוב "יש לך בקשה אחרונה לבקש לפני מותך?" התעניין אדריינוס "אני רוצה לדבר עם העד כמה דקות ביחידות" השיב אליעזר "בבקשה" השיב אדריינוס
"ינאי" פתח אליעזר כשנותרו השניים לבדם "ינאי לאן התדרדרת?" "מצטער אליעזר" השיב ינאי "אבל אני דואג אך ורק לעצמי" "ואת כל זה אתה מוכן לעשות למען 200 סלעים למען 200 סלעים אתה מוכן לבגוד בחברך לבגוד באלו-קיך?" "באלו-קי" צחוק צרוד בקע מפיו של ינאי "כבר מזמן העברתי את נאמנותי לאימפריה הרומאית המפוארת ובחברי הרי בכל מקרה תישחט מתי שהוא בחרבותיהם של החיילים הרומיים אני בסה"כ הרווחתי על כך רווח נאה מן הצד"
אליעזר עצם את עיניו ודמעות נספגו בזקנו המאפיר "כך" הוא לחש "כשישראל יורדים הם יורדים עד לעפר אמור לי ינאי" הוא אמר "האם אתה מוכן לכך שמצפונך ירדוף אותך עד סוף ימיך?" "כן" השיב ינאי "אני מוכן לכך ובכן?" "אם כן" הגיב אליעזר "אין לי על מה לדבר אתך" "מצוין" השיב ינאי
אליעזר יצא מהחדר מותש "סיימתם לדבר יהודי?" שאל אדריינוס אליעזר הניע בראשו לחיוב "ובכן יהודי" אמר אדריינוס לפני שתצעד לקראת מותך ברצוני לשאול אותך כמה שאלות" "שאל אדוני המלך" הגיב אליעזר
"ובכן יהודי" אמר אדריינוס "אמור לי בבקשה מה אלו-קיכם עשה לכם שאתם ככה נשחטים עליו נכון אז לפני כמה מאות שנים הוא הוציא אתכם ממצרים זה אומר שנשארתם מחויבים לו לנצח" "אין זה קשור" השיב אליעזר "למה שאלו-קינו עשה בשבילנו או לא עשה אנחנו מחויבים לצו הק-ל מעצם היותנו חיינו לא יהיו חיים אם נעבור על צו הק-ל מען נוחיותנו"
"והאמונה בכך" חקר אדריינוס "יקרה לכם יותר מהחיים עצמם?" "אכן כן" השיב אליעזר "הידיעה שאנו מקיימים את צו הק-ל בכל רגע בחיינו ובמותנו יקרה לנו יותר מהחיים עצמם"
"אבל מה כבר ביקשתי" מחה אדריינוס "רק שתאכלו בשר חזיר שלא תמולו את בניכם האם זה כ"כ משנה לאלו-קיכם אם תעברו על הציוויים הללו?" "אין זה משנה" השיב אליעזר בקול שקט "מה הציווי כל ציווי שהוא יקר לנו וחשוב לנו עד כדי כך שאנחנו מוכנים למות עליו"
"והאם אלו-קיכם באמת רוצה שתמותו לפני שתאכלו בשר חזיר" מחה אדריינוס "בשעת השמד" השיב אליעזר "אכן כן אלו-קים מעדיף שהעם היהודי יכחד פיזית מאשר שהוא יכחד רוחנית"
"אני מבין" השיב אדריינוס "אני מבין" רגע ארוך לא אמר אדריינוס מאום ולאחריו הוא אמר "נו" נאנח אדריינוס "הייתי הורג אותך אבל חבל על פה שיודע לדבר יפה כמוך כלך לך מעל פני ודאג לכך שלא אוסיף לראותך יותר" "אני משוחרר הוד מעלתו" שאל אליעזר כלא מאמין "משוחרר" נבח אדריינוס "צא מעל פני" כשעיניו מלאות דמעות גיל יצא אליעזר מארמונו של אדריינוס





















 




